Sobòtné zéńdzenié w gòscyńcu Czardasz na jaczim dosżło do pòwstaniô Klubù Òska to béł manifest młodëch jaczi chcą cos wicy. Strzód 60 òsobòwégò karna nikòmù do głowë nie przëszło, żebë gadac w jinym jãzëkù jak kaszëbsczi co w ùszłi generacje dzejarzi nie bëło taczé zycher. Na zalë nie zafelało gòscy z gminë Żukòwò – karna Cassubia. Midzë nama je drëszba i ju w nôblëższich dniach lëdze ùzdrzą pierszi brzôd naji wespółrobòtë – gôdô Robert Grota – przédnik tegò sostrzanégò karna. Parłãczi naju midzë jinyma pòspólny himn młodëch.